Решение на Общия съд от 17 юли 2024 г. — Société générale и др./ЕСП (Предварителни вноски за 2022 г.)
(Дело T-391/22)1
(Икономически и паричен съюз — Банков съюз — Единен механизъм за преструктуриране на кредитни институции и на някои инвестиционни посредници (ЕМП) — Единен фонд за преструктуриране (ЕФП) — Решение на ЕСП за изчисляване на предварителните вноски за периода на плащане на вноски за 2022 г. — Член 70, параграф 2 от Регламент (ЕС) № 806/2014 — Грешка при прилагане на правото — Ограничаване на действието на съдебното решение във времето)
Език на производството: френски
Страни
Жалбоподатели: Société générale (Париж, Франция), Crédit du Nord (Лил, Франция), SG Option Europe (Пюто, Франция) (представители: A. Gosset-Grainville, M. Trabucchi и C. Duriez, avocats)
Ответник: Единен съвет за преструктуриране (представители: K.-P. Wojcik, J. Kerlin, C. Flynn и C. De Falco, подпомагани от F. Louis, P. Gey и H.-G. Kamann, avocats)
Встъпили страни в подкрепа на ответника: Европейски парламент (представители: J. Etienne, M. Menegatti и G. Bartram), Съвет на Европейския съюз (представители: E. d’Ursel, J. Haunold и A. Westerhof Löfflerová)
Предмет
С жалбата си на основание член 263 ДФЕС жалбоподателите искат отмяна на Решение SRB/ES/2022/18 на Единния съвет за преструктуриране (ЕСП) от 11 април 2022 година за изчисляване на предварителните вноски за 2022 г. в Единния фонд за преструктуриране (ЕФП), в частта, която се отнася до тях.
Диспозитив
Отменя Решение SRB/ES/2022/18 на Единния съвет за преструктуриране (ЕСП) от 11 април 2022 година за изчисляване на предварителните вноски за 2022 г. в Единния фонд за преструктуриране, в частта, която се отнася до Société générale, Crédit du Nord и SG Option Europe.
Запазва действието на Решение SRB/ES/2022/18 по отношение на Société générale, Crédit du Nord и SG Option Europe, докато ЕСП вземе необходимите мерки за изпълнение на настоящото съдебно решение, в разумен срок, който не може да надвишава шест месеца, считано от датата на влизане в сила на настоящото съдебно решение.
ЕСП понася, наред с направените от него съдебни разноски, и тези на Société générale, Crédit du Nord и SG Option Europe.
Европейският парламент и Съветът на Европейския съюз понасят направените от тях съдебни разноски.
____________
1     ОВ C 311, 16.8.2022 г.